
PRIMAR 

EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE

privind actualizarea Devizului general din cadrul Studiului de Fezabilitate aferent obiectivului de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”

Motivul emiterii proiectului de hotărâre
1. Descrierea situației actuale
Direcţia Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2019 obiectivul de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”.
Sectorul studiat este situat în zona centrală a municipiului Timișoara, în interiorul careului format din strada Oituz, strada Popa Șapcă, Penitenciar și zona de blocuri de pe Calea Aradului. Obiectivul principal al investiției îl constituie realizarea a două străzi principale, respectiv utilitățile aferente acestora, care vor deservi clădirile existente și viitoare de pe platforma noului Campus Universitar Oituz.

O stradă parcurge terenul pe direcția est-vest, racordându-se pe partea estică la strada Popa Șapcă, iar la partea vestică la strada Intrarea Doinei (Strada 1) cu o lungime de 276m. A doua stradă este amplasată pe direcția nord-sud racordându-se la sud la strada Oituz, iar la nord la Strada 1(Strada 2), cu o lungime de 169m.  Cele două străzi vor fi de categoria a-3-a, cu un carosabil de 7,00m lățime. Pentru circulația pietonală vor fi prevăzute trotuare.

Pe ambele străzi sunt prevăzute lucrări hidroedilitare: alimentare cu apă potabilă și tehnologică, canalizare menajeră și pluvială.

Studiului de Fezabilitate pentru obiectivul de investiţii ,,Realizarea drumurilor de legătură şi a utilităţilor aferente, între Str. Popa Şapcă, Calea Aradului şi str.Oituz”, a fost pus la dispoziţie de către Universitatea de Vest Timișoara. fiind elaborat de SC SELLM SRL, Timișoara, și aprobat prin HCLTM nr. 435 din 12.09.2014.
2. Schimbări preconizate și rezultate așteptate.

În interiorul careului format din strada Oituz, strada Popa Șapcă, Penitenciar și zona de blocuri de pe Calea Aradului se prevede realizarea de obiective aferente sistemului de îvățământ. Scopul proiectului este de a facilita accesul la aceste obiective prin amenajarea căilor de acces de utilitate publică, rezultând inclusiv o mai bună funcționalitate a zonei.

Conform OUG. nr.114/28.12.2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene și conform Legii nr.50/2019 a bugetului de stat pe anul 2019 s-a modificat atât salariul de bază minim brut pe țară garantat în plată cât și cota contribuției asiguratorii pentru muncă, în cazul angajatorilor care desfășoară activități în sectorul construcții, ceea ce a determinat modificarea valorii Devizului General. 


Având în vedere cele de mai sus, este necesară actualizarea Devizului General din cadrul documentației tehnico-economice faza SF.


Concluzii

Prin urmare, în conformitate cu art. 139 şi art.196 alin.1 lit.a) din OUG nr.57/03.07.2019 privind Codul administrativ şi Ordinul nr.49/27.01.1998 cap.3, pct.3.8. supun spre dezbatere şi aprobare proiectul de hotărâre privind actualizarea Devizului General din cadrul documentației tehnico-economice faza SF.

